
ΑΠΟΦΑΣΕΙ Σ 

Αοιθ. 1057857/1532/ΔΕ-Α ' (1) 


Υπαγωγή στον τρόπο ελέγχου και επίλυσης των φορολο¬ 
γικών διαφορών με βάση την απόφαση του Υπουργού 
Οικονομικών 1061203/1148/ΠΟΛ. 1144/1998, όπως 
ισχύει, των ανέλεγκτων χρήσεων που έκλεισαν εντός 
του έτους 2001 και άλλες διατάξεις. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 3 και 8 του άρθρου 66 
του Ν. 2238/1994 (ΦΕΚΑ' 151), όπως ισχύουν. 


2. Τις διατάξεις της παραγράφου 4 του άρθρου 13 του 
Ν. 2601/1998 (ΦΕΚΑ'81). 

3. Τις διατάξεις της παραγράφου 2 του άρθρου 6 του Ν. 
2753/1999 (ΦΕΚΑ' 249), όπως ισχύουν ύστερα από τη συ¬ 
μπλήρωσή τους με την παράγραφο 10 του άρθρου 15 του 
Ν. 2992/2002 (ΦΕΚΑ'54). 

4. Τις διατάξεις των παραγράφων 1 και 2 του άρθρου 28 
του Ν. 3016/2002 (ΦΕΚΑ' 110). 

5. Την απόφασή μας 1061203/1148/ΠΟΛ. 1144/1998 
«Έλεγχος ανέλεγκτων φορολογικών υποθέσεων και επί¬ 
λυση φορολογικών διαφορών» (ΦΕΚ Β' 526), όπως αυτή 
ισχύει και τις αποφάσεις μας 1113331/1477/ΠΟΛ. 1239/ 
1999 (ΦΕΚΒ'2137), 1027583/1162/ΠΟΛ. 1100/2000 (ΦΕΚ 
Β'361), 1075331/1453/ ΠΟΛ.1231/2000 (ΦΕΚΒΊ113), 
1063790/1444/ΠΟΛ. 1168/2001 (ΦΕΚ Β' 882) και 1093491 / 
1656/ΠΟΛ. 1230/2001 (ΦΕΚ ΒΊ 348). 

6. Τις αποφάσεις μας 1097441/5278/7668/ ΠΟΛ.1242/ 
2001 (ΦΕΚ Β' 1437), 1013666/891/198/ ΠΟΛ. 1060/2002, 
1028679/558/ ΠΟΛ. 1109/2002 και 1039072/790/ ΠΟΛ. 
1141/2002. 

7. Την απόφασή μας 1044171/1369/ΠΟΛ. 1155/2002 
«Περαίωση ανέλεγκτων φορολογικών υποθέσεων επιτη- 
δευ ματιών με βιβλία Α' ή Β' κατηγορίας του ΚΒΣ ή χωρίς 
υποχρέωση τήρησης βιβλίων, χρήσεων 1998 και παλαιό- 
τερων» (ΦΕΚΒ' 657). 

8. Την ανάγκη υπαγωγής στην απόφαση 1061203/1148/ 
ΠΟΛ. 1144/1998, όπως αυτή ισχύει, των ανέλεγκτων χρήσε- 
ωνπου έκλεισαν εντός του έτους 2001, καθώς και βελτίωσης 
των διαδικασιών ελέγχου με βάση την απόφαση αυτή. 

9. Την 1100383/1330/Α0006/2001 (ΦΕΚ Β' 1485) κοινή 
απόφαση του Πρωθυπουργού και του Υπουργού Οικονο¬ 
μικών με την οποία αναθέτο νται αρ μοδιότητες τουΥπουρ- 
γού Οικονομικών στους Υφυπουργούς Οικονομικών. 

10. Ότι από την απόφαση αυτή δεν προκύπτουν δαπά¬ 
νες για τον προϋπολογισμό, αποφασίζουμε: 

ΑΡΘΡΟ 1 

1. Η απόφαση 1061203/1148/ΠΟΛ. 1144/1998, όπως αυ¬ 
τή ισχύει, εφαρμόζεται και επί των ανέλεγκτων υποθέσε¬ 
ων φορολογίας εισοδήματος και λοιπών φορολογιών επι- 
τηδευματιών που αφορούν χρήσεις που έκλεισαν εντός 
του έτους 2001. 

2. Οι επαληθεύσεις και η ελεγκτική διαδικασία που προ- 
βλέπονται για τις ανέλεγκτες υποθέσεις που αφορούν 

χρήσεις που έκλεισαν εντός του έτους 2000, κατά τα ορι¬ 
ζόμενα από τις διατάξεις του άρθρου 1 της απόφασης 
1063790/1444/ΠΟΛ. 1168/2001, εφαρμόζονται ανάλογα 
για όλες τις ανέλεγκτες υποθέσεις που ελέγχονται κατά 
την απόφαση 1061203/1148/ΠΟΛ. 1144/1998, όπως αυτή 
ισχύει, ανεξαρτήτως της χρήσης που αφορούν, συμπερι¬ 
λαμβανομένων και των υποθέσεων της προηγούμενης 
παραγράφου, με την επιφύλαξη των οριζομένων στις επό¬ 
μενες παραγράφους 3 έως και 8. 

3. Η επαλήθευση στα βιβλία Α' και Β' κατηγορίας του 
ΚΒΣ για να διαπιστωθεί αν τα αριθμητικά δεδομένα και οι¬ 
κονομικά μεγέθη βρίσκονται σε συνάφεια μεταξύ τους, 
ενεργείται με τη σύγκριση των δηλωθέντων σε όλες τις 
ελεγχόμενες χρήσεις ακαθαρίστων εσόδων ή των αγο¬ 
ρών, επί βιβλίων Α' κατηγορίας του ΚΒΣ, αναγόμενων σε 
πωλήσεις, με το άθροισμα των ακόλουθων οικονομικών 
μεγεθών: 

α. Των αγορών, πληντων αγορών παγίων. Στις αγορές 
αυτές, προκειμένου για βιβλία Β' κατηγορίας του ΚΒΣ, 
προστίθεται η απογραφή έναρξης της πρώτης ελεγχόμε¬ 
νης χρήσης ή επί μη ύπαρξης απογραφής ποσοστό 10% 
των αγορών της αμέσως προηγούμενης χρήσης, εκτός 
της περίπτωσης αλλαγής κατηγορίας βιβλίων από την Α' 
στη Β' κατηγορία και αφαιρείται η απογραφή λήξης της 
τελευταίας ελεγχόμενης χρήσης ή επί μη ύπαρξης απο- 
γραφήςποσοστό 10% των αγορών της χρήσης αυτής. Επί 
βιβλίων Α' κατηγορίας του ΚΒΣ, στις αγορές προστίθεται 
η απογραφή έναρξης της πρώτης ελεγχόμενης χρήσης 
σε περίπτωση που στην αμέσως προηγούμενη χρήση τη¬ 
ρήθηκαν βιβλία Γ' κατηγορίας του ΚΒΣ και αφαιρείται η 
απογραφή λήξης της τελευταίας ελεγχόμενης χρήσης σε 
περίπτωση που κατά την επόμενη αυτής χρήση τηρήθη¬ 
καν βιβλία Γ' κατηγορίας του ΚΒΣ. Σε περίπτωση αλλαγής 
κατηγορίας βιβλίων από Β' σε Α', εφαρμόζονται ανάλογα 
τα οριζόμενα στο δεύτερο εδάφιο της περίπτωσης αυτής 
ως προς την απογραφή έναρξης. 

β. Των εξόδων και δαπανών. 

γ. Των αποσβέσεων που δεν μπορεί να είναι μεγαλύτε¬ 
ρες από το 1 % του αθροίσματος των παραπάνω μεγεθών 
α' και β'. Ειδικά επί μεταποιητικών επιχειρήσεων, το πα¬ 
ραπάνω ποσοστό ορίζεται σε 3%. Το ίδιο ποσοστό ισχύει 
και επί επιτηδευματιών που παράλληλα με άλλους κλά¬ 
δους δραστηριοποιούνται και σε κλάδο μεταποίησης, 
εφόσον τα ακαθάριστα έσοδα από τον κλάδο αυτό, συνο¬ 
λικά για όλες τις ελεγχόμενες χρήσεις, αποτελούν τουλά¬ 
χιστον το 50% του συνόλου των ακαθαρίστων εσόδων, 
από όλους τους κλάδους δραστηριότητας, για τις ίδιες 
χρήσεις. Για τον υπολογισμό αποσβέσεων επί επιχειρή¬ 
σεων εμπορίας υγρών καυσίμων (πρατήρια) δεν λαμβά- 
νονται υπόψη οι αγορές βενζίνης και πετρελαίου. 

δ. Των καθαρών κερδών που αναλογούν στο άθροισμα 
των παραπάνω μεγεθών α', β' και γ', με την εφαρμογή του 
προβλεπόμενου μοναδικού συντελεστή καθαρών κερδών 
(Μ.Σ.Κ.Κ.) και σε περιπτώσεις περισσότερων του ενός 
Μ.Σ.Κ.Κ., με την εφαρμογή του μέσου σταθμικού συντε¬ 
λεστή που προκύπτει από τη διαίρεση των συνολικών κα¬ 
θαρών κερδών βάσει των προβλεπόμενων Μ.Σ.Κ.Κ., για 
όλες τις ελεγχόμενες χρήσεις, μετά συνολικά δηλωθέντα 
ακαθάριστα έσοδα των ίδιων χρήσεων. 

Εξαιρετικά, στις πιο κάτω περιπτώσεις ως καθαρά κέρ¬ 
δη λαμβάνονται: 

- Επί ελεύθερων επαγγελματιών, οι καθαρές αμοιβές 
που προκύπτουν από την εφαρμογή επί των ακαθαρίστων 


αμοιβών που δηλώθηκαν συνολικά σε όλες τις ελεγχόμε¬ 
νες χρήσεις, του οικείου συντελεστή καθαρών αμοιβών. 
Ειδικά επί ιατρών συνεργαζόμενων με εταιρίες ιατρικών 
υπηρεσιών - Διαγνωστικά Κέντρα, εφαρμόζονται ανάλο¬ 
γα οι διατάξεις της παραγράφου 4 της απόφασης 
1016672/1038/ΠΟΛ 1045/1999. 

- Επί επιχειρήσεων εμπορίας υγρών καυσίμων (πρατή¬ 
ρια - βιβλίο Αγορών), τα καθαρά κέρδη που προκύπτουν 
από την εφαρμογή επί του συνόλου των αγορών που δη¬ 
λώθηκαν για όλες τις ελεγχόμενες χρήσεις, του οικείου 
Μ.Σ.Κ.Κ. επί αγορών (Κ.Α. 44214 : 1,2%). 

4. Η επαλήθευση που ορίζεται από την προηγούμενη 
παράγραφο ενεργείται ενιαία για όλες τις ανέλεγκτες 
χρήσεις, που δεν μπορεί να είναι λιγότερες από τρεις, 
εκτός αν πρόκειται για οριστική παύση εργασιών ή αλλα¬ 
γή κατηγορίας βιβλίων, με την επιφύλαξη των οριζομένων 
στην επόμενη παράγραφο. 

5. Επίεπιτηδευματιώνπου υπάγονται στις διατάξεις της 
παραγράφου 2του άρθρου 6του Ν. 2753/1999, όπως αυ¬ 
τές ισχύουν και εφαρμόστηκαν βάσει των αποφάσεων 
1097441/5278/7668/ΠΟΛ. 1242/2001 και 1028679/558/ 
ΠΟΛ. 1109/2002, για τους οποίους υφίστανται και ανέλε¬ 
γκτες χρήσεις μέχρι και 1998, η οριζόμενη κατά την πα¬ 
ράγραφο 3 επαλήθευση διενεργείται σε κάθε περίπτωση 
χωριστά για τις χρήσεις μέχρι και 1998 και για τις χρήσεις 
1999 και επόμενες. Στις παραπάνω περιπτώσεις, εφόσον 
οι ανέλεγκτες χρήσεις μέχρι και 1998 είναι λιγότερες από 
τρεις, η τυχόν αρνητική διαφορά ακαθαρίστων εσόδων 
των χρήσεων αυτών που προκύπτει από την παραπάνω 
επαλήθευση, συμψηφίζεται με την τυχόν θετική διαφορά 
των επόμενων χρήσεων και αναζητούνται φόροι μόνο κα¬ 
τά το μέρος της τελικής αρνητικής διαφοράς ακαθαρί¬ 
στων εσόδων που δεν κατέστη δυνατόν να συμψηφιστεί. 

6. Η τυχόν αρνητική διαφορά που προκύπτει με βάση 
την επαλήθευση της παραγράφου 3, κατανέμεται ισομε- 
ρώς σε όλες τις ελεγχόμενες χρήσεις και τα επί μέρους 
ποσά των διαφορών που αναλογούν σε κάθε χρήση προ¬ 
σαυξάνουν τα δηλωθέντα αντίστοιχα ακαθάριστα έσοδα. 
Προκειμένου περί βιβλίων Α' κατηγορίας του ΚΒΣ, εφαρ¬ 
μόζονται ανάλογα τα ανωτέρω με προηγούμενη αναγωγή 
της αρνητικής διαφοράς σε αγορές. Επί επιχειρήσεων 
πώλησης εμπορευμάτων ή μεταποίησης ή επί μικτών επι¬ 
χειρήσεων με συνολικά ακαθάριστα έσοδα από τη δρα¬ 
στηριότητα πώλησης αγαθών για όλες τις ελεγχόμενες 
χρήσεις μεγαλύτερα του 50% του συνόλου των ακαθαρί¬ 
στων εσόδων από όλες τις δραστηριότητες, για τις ίδιες 
χρήσεις, εφόσον για μία ή περισσότερες από τις ελεγχό¬ 
μενες χρήσεις τελούσαν σε αδράνεια, η τυχόν προκύ- 
πτουσα αρνητική διαφορά ακαθαρίστων εσόδων ή αγο¬ 
ρών, κατά περίπτωση, κατανέμεται μόνο στις λοιπές χρή¬ 
σεις για τις οποίες δεν υφίσταται αδράνεια. Ειδικά σε ότι 
αφορά το ΦΠΑ, εφόσον πρόκειται για χρήσεις των επιτη- 
δευματιώντης παραγράφου 5, που υπάγονται στις διατά¬ 
ξεις της παραγράφου 2 του άρθρου 6 του Ν. 2753/1999, 
τα κατανεμόμενα σε κάθε χρήση ποσά διαφορών ακαθα¬ 
ρίστων εσόδων επιμερίζονται, κατ’ αναλογία των εκροών 
που αντίστοιχα έχουν δηλωθεί, και σε απαλλασσόμενες 
εκροές με δικαίωμα έκπτωσηςτου φόρου εισροών, με την 
προϋπόθεση ότι για την οικεία χρήση δεν υφίσταται ανα¬ 
κρίβεια των βιβλίων και στοιχείων. Σε όλες τις λοιπές πε¬ 
ριπτώσεις και με την ίδια πιο πάνω προϋπόθεση, ισχύουν 
ανάλογα τα οριζόμενα στο τελευταίο εδάφιο της παρα¬ 
γράφου 2 του άρθρου 2. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


11673 


7. Εξαιρετικά, η τυχόν προκύπτουσα με βάση την επα¬ 
λήθευση της παραγράφου 3 αρνητική διαφορά, μειώνε¬ 
ται κατά 10% πριν την ισομερή κατανομή της κατά την 
προηγούμενη παράγραφο, στις ακόλουθες περιπτώσεις: 

α. Αν η επιχείρηση τελούσε σε αδράνεια για χρονικό διά- 
στημα μεγαλύτερο από μία διαχειριστική περίοδο. Η δυ¬ 
νατότητα μείωσης δεν ισχύει για επιχειρήσεις παροχής 
υπηρεσιών και ελεύθερους επαγγελματίες. 

β. Αν από γεγονότα ανωτέρας βίας επηρεάστηκε αρνη¬ 
τικά η λειτουργία της επιχείρησης. Ως τέτοια εν προκει- 
μένω θεωρούνται οι περιπτώσεις σεισμών, πυρκαγιών, 
πλημμυρών και γενικά τα φυσικά φαινόμενα που επιφέ¬ 
ρουν απώλειες ή καταστροφές. 

γ. Αν ειδικοί λόγοι ή ιδιαίτερες συνθήκες επηρέασαν αρ¬ 
νητικά τη λειτουργία της επιχείρησης για πάνω από μία 
από τις ελεγχόμενες χρήσεις. Επιχειρήσεις που βρίσκο¬ 
νται σε περιοχές που εκτελέστηκαν έργα ΜΕΤΡΟ ή άλλα 
δημόσια έργα μεγάλης διάρκειας εμπίπτουν, μεταξύ άλ¬ 
λων, στην περίπτωση αυτή. 

δ. Αν πρόκειται για: 

- Επιχειρήσεις του κλάδου γουνοποιίας. 

- Βιβλιοπωλεία, εφόσον τα ακαθάριστα έσοδα από πω- 
λήσεις βιβλίων, συνολικά για όλες τις ελεγχόμενες χρή¬ 
σεις, αποτελούν τουλάχιστον το 70% του συνόλου των 
ακαθαρίστων εσόδων των ίδιων χρήσεων. 

- Ιατρούς συνεργαζόμενους με εταιρίες ιατρικών υπη¬ 
ρεσιών - Διαγνωστικά κέντρα που αναφέρονται στην πε¬ 
ρίπτωση δ'της παραγράφου 3. 

Η ανωτέρω μείωση δεν ισχύει προκειμένου για χρήσεις 
1999 και μετά επιτηδευματιώντης παραγράφου 5. Ειδικά 
στις πιο πάνω περιπτώσεις γ' και δ', η μείωση είναι δυνατή 
με την προϋπόθεση ότι για καμιά από τις ελεγχόμενες 
χρήσεις δεν υφίστανται στο αρχείο της υπηρεσίας ή δεν 
διαπιστώθηκαν από τον έλεγχο παραβάσεις του ΚΒΣ που 
καθιστούν τα βιβλία και στοιχεία ανακριβή. 

8. Οι διατάξεις της παραγράφου 5 εφαρμόζονται ανά¬ 
λογα και επί των επιτηδευ ματιών για τους οποίους η τριε¬ 
τία που προβλέπεται από τις διατάξεις της παραγράφου 
2 του άρθρου 6 του Ν. 2753/1999 άρχισε από 1/1/2000 και 
μετά, εφόσον πριν από την πρώτη χρήση της τριετίας υφί- 
σταται τουλάχιστον μια ανέλεγκτη ή ελεγμένη χρήση. 
Στις περιπτώσεις αυτές, για τις χρήσεις που εμπίπτουν 
στην τριετία ισχύουν ανάλογα τα οριζόμενα στις παρα¬ 
γράφους 6 και 6α του άρθρου 2 της απόφασης 1063790/ 
1444/ΠΟΛ. 1168/2001, όπως αυτή ισχύει. 

9. Για την εφαρμογή των διατάξεων των παραγράφων Β.4, 
Γ.5 καιΔ.δτου άρθρου 4της απόφασης 1063790/ 1444/ΠΟΛ. 
1168/2001, διενεργείται, αντί των επαληθεύσεων που ορίζο¬ 
νται στις διατάξεις αυτές, η επαλήθευση της παραγράφου 3. 

10. Τα οριζόμενα στις παραγράφους 6 και 7 ισχύουν 
ανάλογα και επί ανέλεγκτων υποθέσεων που ελέγχονται 
και περαιώνονται κατά τα άρθρα 3 και επόμενα της από¬ 
φασης 1063790/1444/ΠΟΛ. 1168/2001. 

11. Οι διατάξεις των παραγράφων Β.4, Β.5 και Γ. 11 του 
άρθρου 4, της παραγράφου Α.4 του άρθρου 7 και του τρί¬ 
του καιτέταρτου εδαφίου της παραγράφου 3του άρθρου 
10 της απόφασης 1061203/1148/ΠΟΛ. 1144/1998, όπως 
αυτή ισχύει, καθώς και των παραγράφων 4 του άρθρου 2 
και 2 του άρθρου 7 της απόφασης 1063790/1444/ΠΟΛ. 
1168/2001, παύουν να εφαρμόζονται. 

12. Στην παράγραφο 1 του άρθρου 3 της απόφασης 
1063790/1444/ΠΟΛ. 1168/2001 προστίθεται νέο εδάφιο, 
ως εξής: 


«Εξαιρετικά, σε περίπτωση που οι ανωτέρω επιτηδευ- 
ματίες διέκοψαν οριστικά τις εργασίες τους μέχρι και 
31/12/2000, τότε στον ειδικό τρόπο ελέγχου και επίλυσης 
των διαφορών υπάγονται και οι ανέλεγκτες υποθέσεις 
τους φορολογίας εισοδήματος και λοιπών φορολογιών 
που αφορούν και τις χρήσεις που έκλεισαν κατά τα έτη 

1999 ή και 2000, κατά περίπτωση.» 

13. Επί υποθέσεων επιχειρήσεων εμπορίας υγρών καυ¬ 
σίμων (πρατήρια) που εμπορεύονται και πετρέλαιο θέρ¬ 
μανσης, οι οποίες ελέγχθηκαν καιπεραιώθηκαν βάσειτων 
αποφάσεων 1061203/1148/ΠΟΛ. 1144/1998, 1075331/ 
1453/ΠΟΛ. 1231/2000 και 1063790/1444/ΠΟΛ. 1168/2001 
και για τις οποίες, κατά τους διενεργηθέντες εν γένει ελε¬ 
γκτικούς υπολογισμούς, λήφθηκε συντελεστής καθαρών 
κερδών για το πετρέλαιο θέρμανσης μεγαλύτερος του 
συντελεστή 1,2% (Κ.Α. 44214) που προβλέπεται για τις 
επιχειρήσεις αυτές επί του συνόλου των αγορών, γίνεται 
επαναπροσδιορισμός των αποτελεσμάτων με την εφαρ¬ 
μογή του ορθού συντελεστή 1,2% και τα επί πλέον κατα- 
λογισθέντα και βεβαιωθέντα εκ του λόγου αυτού ποσά 
διαγράφονται. 

14. Υποθέσεις που ελέγχθηκαν κατά τον οριζόμενο από 
την απόφαση 1061203/1148/ΠΟΛ 1144/1998 τρόπο, σε 
συνδυασμό με τις αποφάσεις 1075331/1453/ΠΟΛ 1231/ 

2000 και 1063790/1444/ΠΟΛ 1168/2001, άρθρα 1 και 2, οι 
οποίες τελικά δεν περαιώθηκαν κατά τις διατάξεις του 
άρθρου 10 της παραπάνω απόφασης 1061203/1148/ 
ΠΟΛ 1144/1998, μπορούν να περαιώνονται σύμφωνα με 
τις διατάξεις αυτές μέσα σε ανατρεπτική προθεσμία πέ¬ 
ντε (5) εργάσιμων ημερών από την επίδοση σχετικής έγ¬ 
γραφης πρόσκλησης από την αρμόδια ελεγκτική υπηρε¬ 
σία και το αργότερο μέχρι 2/9/2002, με βάση τα αποτελέ¬ 
σματα του ήδη διενεργηθέντος ελέγχου και σύμφωνα με 
τα οριζόμενα στο τελευταίο εδάφιο της παραγράφου 6, 
εφόσον μέχρι την ημερομηνία δημοσίευσης της παρού¬ 
σας απόφασης δεν έχουν εκδοθεί σημειώματα ελέγχου 
της παραγράφου 5 του άρθρου 30 του ΚΒΣ ή οποιουδή- 
ποτε είδους καταλογιστικές πράξεις κατ’ εφαρμογή των 
διατάξεωντης παραγράφου 3του άρθρου 13της ίδιας ως 
άνω απόφασης 1061203/1148/ΠΟΛ 1144/1998 ή συνέ¬ 
πεια προσωρινού ελέγχου. Ταπαραπάνω ισχύουν ανάλο¬ 
γα και επί υποθέσεων που ελέγχθηκαν με βάση τις διατά¬ 
ξεις των άρθρων 3 και επόμενα της απόφασης 1063790/ 
1444/ΠΟΛ 1168/2001 και δεν περαιώθηκαν κατά το άρ¬ 
θρο 7 της απόφασης αυτής. 

15. Οι διατάξεις των παραγράφων 2 έως και 11 ισχύουν 
για εντολές ελέγχου που εκδίδονται από 1/8/2002 και με¬ 
τά και σε κάθε περίπτωση για ειδικά σημειώματα ελέγχου 
που επιδίδονται κατά το άρθρο 9 της απόφασης 1061203/ 
1148/ΠΟΛ. 1144/1998 από 2/9/2002 και μετά. Για εντολές 
ελέγχου που εκδίδονται και ειδικά σημειώματα ελέγχου 
που επιδίδονται μέχρι τις ανωτέρω ημερομηνίες, αντί¬ 
στοιχα, εφαρμόζονται για όλες τις ελεγχόμενες χρήσεις, 
συμπεριλαμβανομένων και των χρήσεων που έκλεισαν 
εντός του έτους 2001, τα ήδη προβλεπόμενα από την πα¬ 
ραπάνω απόφαση καιτις αποφάσεις 1075331/1453/ΠΟΛ. 
1231 /2000 και 1063790/1444/ΠΟΛ. 1168/2001. 

16. Οι διατάξεις του τρίτου εδαφίου της παραγράφου 5 
του άρθρου ΙΟτηςΑ.Υ.Ο. 1061203/1148/20.5.1998/ΠΟΛ. 
1144(ΦΕΚ Β' 526), όπως αυτές ισχύουν μετά την αντικατά¬ 
στασή τους με την παράγραφο 6 του άρθρου 1 της Α.Υ.Ο. 
1068419/1256/ΠΟΛ. 1145/13.7.99 (ΦΕΚ Β 1510), εφαρμόζο¬ 
νται ανάλογα και για τις χρήσεις που έκλεισαν μετά την 

31.12.1997. Οι διατάξεις της περίπτωσης 2.2 της παραγρά¬ 
φου 2 του άρθρου 2 της Α.Υ.Ο. 1068419/1256/13.7.1999/ 
ΠΟΑ 1145 (ΦΕΚΒ 1510) παύουν να εφαρμόζονται. 

ΑΡΘΡΟ 2 

Η απόφαση 1044171/1369/ΠΟΛ. 1155/22.5.2002τροπο¬ 
ποιείται και συμπληρώνεται ως ακολούθως: 

1. Στην παράγραφο 1 του άρθρου 4 προστίθεται νέο 
εδάφιο, ως εξής: 

«Οι διατάξεις του προηγούμενου εδαφίου εφαρμόζο¬ 
νται ανεξάρτητα αν οι επιχειρήσεις ή οι ελεύθεροι επαγ- 
γελματίες έχουν φορολογηθεί σύμφωνα με το ελάχιστο 
ποσό εισοδήματος που επροσδιορίζετο κατά τις διατά¬ 
ξεις των άρθρων 33 και 51 του Ν. 2238/1994, όπως αυτές 
ίσχυαν, ή με το μεγαλύτερο ποσό εισοδήματος με βάση 
τα βιβλία τους.» 

2. Η παράγραφος 1 του άρθρου 5 αντικαθίσταται ως 
εξής: 

«1. Για τον προσδιορισμό των διαφορών στη φορολογία 
ΦΠΑ λαμβάνονται υπόψη τα ακαθάριστα έσοδα που 
προσδιορίζονται ανά χρήση κατά τα οριζόμενα στο άρ¬ 
θρο 2, αφαιρουμένων των δηλωθεισών εκροών με βάση 
τις υποβληθείσες εκκαθαριστικές δηλώσεις ΦΠΑ, στις 
οποίες δεν συμπεριλαμβάνονται οι τυχόν ενδοκοινοτικές 
αποκτήσεις, πωλήσεις παγίων και πράξεις λήπτη. Η προ- 
κύπτουσα διαφορά ακαθαρίστων εσόδων, σε κάθε χρή¬ 
ση, κατανέμεται με βάση την αναλογία των δηλωθεισών 
στη χρήση εκροών, σε εκροές φορολογητέες κατά συ¬ 
ντελεστή ΦΠΑ και σε εκροές απαλλασσόμενες χωρίς δι¬ 
καίωμα έκπτωσης του φόρου εισροών. Περαιτέρω, για τις 
προκύπτουσες βάσει της ανωτέρω κατανομής διαφορές 
φορολογητέων εκροών, προσδιορίζονται οι διαφορές 
φόρου που αναλογούν, με την εφαρμογή του οικείου κα¬ 
τά περίπτωση συντελεστή ΦΠΑ. Εξαιρετικά, εφόσον πρό¬ 
κειται για χρήσεις που δεν βαρύνονται με ουσιαστικές πα¬ 
ραβάσεις των παραγράφων 5 και 6 του άρθρου 2 και για 
τις οποίες από τις υποβληθείσες εκκαθαριστικές δηλώ¬ 
σεις ΦΠΑ προκύπτει ότι τουλάχιστον το 70% των δηλω¬ 
θεισών εκροών συνίσταται σε απαλλασσόμενες εκροές 
με δικαίωμα έκπτωσης του φόρου εισροών, τότε το 50% 
της πιο πάνω προκύπτουσας διαφοράς ακαθαρίστων 
εσόδων θεωρείται ότι αφορά απαλλασσόμενες εκροές με 
δικαίωμα έκπτωσης του φόρου εισροών.» 

3. Στην παράγραφο 3 του άρθρου 7 προστίθεται νέο 
εδάφιο, ως εξής: 

«Τα παραπάνω ισχύουν ανάλογα και για την έκπτωση ή 
επιστροφή ΦΠΑ δαπανών κατασκευής κτιριακών εγκατα¬ 
στάσεων της επιχείρησης.» 

4. Στην παράγραφο 2 του άρθρου 8 προστίθεται νέο 
εδάφιο, ως εξής: 

«Ειδικά για εκκρεμείς πράξεις που αφορούν πρόστιμα 
του ΚΒΣ, έχουν επίσης εφαρμογή κατά την επίλυση των 
φορολογικών διαφορών οι διατάξεις του άρθρου 10 του 
Ν. 2753/1999, εφόσον αυτές είναι ευμενέστερες.» 

5. Το πρώτο εδάφιο της παραγράφου 2 του άρθρου 9 
αντικαθίσταται ως εξής: 

«Το ποσό κάθε δόσης, κατά τα οριζόμενα στην προη¬ 
γούμενη παράγραφο, προκειμένου ειδικά για ποσά φό¬ 
ρων των άρθρων 4 και 6, δεν μπορεί να είναι κατώτερο 
από 300 ευρώ, εκτός από την τελευταία δόση.» 

6. Το δεύτερο εδάφιο της παραγράφου 3 του άρθρου 9 
αντικαθίσταται ως εξής: 

«Εξαιρετικά, στις περιπτώσεις που για τον ίδιο επιτηδευ- 


ματία έχουν βεβαιωθεί ποσά ΦΠΑ σε εφαρμογή των δια¬ 
τάξεων της παραγράφου 2 του άρθρου 6 του Ν. 2753/ 
1999, η πρώτη δόση καταβάλλεται μέχρι την 31.10.2002, 
ανεξαρτήτως του αριθμού των δόσεων των οφειλόμενων 
ποσών ΦΠΑ από την παραπάνω αιτία.» 

7. Στην παράγραφο 1 του άρθρου 10 προστίθενται νέα 
εδάφια, ως εξής: 

«Εξαιρετικά, οι πιο κάτω περιπτώσεις αντιμετωπίζονται 
ως ακολούθως: 

α. Επί εκμεταλλευτών επιβατικών αυτοκινήτων δημό¬ 
σιας χρήσης (ΤΑΞΙ), εφόσον για τις υπαγόμενες στη ρύθ¬ 
μιση χρήσεις καταβλήθηκαν τα προβλεπόμενα τεκμαρτά 
ποσά ΦΠΑ και σε μία ή περισσότερες από τις χρήσεις αυ¬ 
τές ασκήθηκε παράλληλα και άλλη δραστηριότητα με βι¬ 
βλία Α' ή Β' κατηγορίας του ΚΒΣ, τότε με την περαίωση ως 
προς τη δραστηριότητα αυτή, κατ’ εφαρμογή των οριζο- 
μένων στα άρθρα 2, 3, 4, 5 και 6, περαιώνεται και η δρα¬ 
στηριότητα από την εκμετάλλευση του επιβατικού αυτοκι¬ 
νήτου δημόσιας χρήσης κατά τις αντίστοιχες χρήσεις. Στις 
περιπτώσεις αυτές, το ελάχιστο ποσό βεβαιωτέου φόρου 
ανά χρήση που προσδιορίζεται για την παράλληλη δρα¬ 
στηριότητα, με βάση τις διατάξεις του άρθρου 6, δεν μπο¬ 
ρεί να είναι κατώτερο των 100.000 δραχμών. Για τις τυχόν 
λοιπές χρήσεις που δεν υφίσταται παράλληλη δραστηριό¬ 
τητα, υπολογίζεται μόνο το ελάχιστο ποσό φόρου του 
πρώτου κλιμακίου της παραγράφου 2.βτου άρθρου 6. 

β. Επί εκμεταλλευτών λεωφορείων ενταγμένων σε 
ΚΤΕΛ, δεν εφαρμόζονται οι διαδικασίες των άρθρων 2, 3, 
4 και 5, με την προϋπόθεση ότι δεν υφίστανται ουσιαστι¬ 
κές παραβάσεις των παραγράφων 5 και 6 του άρθρου 2 
για καμιά από τις υπαγόμενες στη ρύθμιση χρήσεις. Στις 
περιπτώσεις αυτές, υπολογίζεται, ανά χρήση, μόνο το 
ελάχιστο ποσό βεβαιωτέου φόρου κατά το άρθρο 6. 

γ. Επί επιτηδευματιών με πωλήσεις καπνοβιομηχανικών 
προϊόντων, για τον υπολογισμό του μέσου όρου των ακα¬ 
θαρίστων εσόδων προκειμένου να εφαρμοστούν ειδικά οι 
διατάξεις του άρθρου 6 περί ελάχιστου ποσού βεβαιωτέ- 
ου φόρου, αφαιρείται από το σύνολο των δηλωθέντων 
πραγματικών ή εξ αναγωγής των αγορών προσδιορισθέ- 
ντων ακαθαρίστων εσόδων, κατά περίπτωση, όλων των 
υπαγόμενων στη ρύθμιση χρήσεων, ποσό ίσο με το 50% 
του συνόλου των αγορών καπνοβιομηχανικών προϊόντων 
που δηλώθηκαν στις ίδιες χρήσεις.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2002 

Ο ΥΦΥΠΟΥΡΓΟΣ 

ΑΠΟΣΤ. ΦΩΤΙΑΔΗΣ 

-♦- 

Αριθ. Οικ. 40172/4085 (2) 

Παράταση Υποχρέωσης Ελληνικού Δημοσίου έναντι των 
Ελληνικών Αερομεταφορέων. 

Ο ΠΡΩΘΥΠΟΥΡΓΟΣ - 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 48, παρ. 3 του Ν. 2956/2001 Αναδιάρθρω¬ 
ση ΟΑΕΔ και άλλες διατάξεις (Φ.Ε.Κ. Α'258 ), όπως τρο¬ 
ποποιήθηκε με το άρθρο 45, παρ. 14 του Ν. 2992/ 
20.3.2002 (Φ.Ε.Κ. 54Α). 

2. Την απόφαση του Πρωθυπουργού και των Υπουργών 
Οικονομίας και Οικονομικών και Μεταφορών και Επικοι¬ 
νωνιών με αριθ. 33907/3456 (Φ.Ε.Κ. Β/714/11.6.2002). 

3. Τα αποτελέσματα του Συμβουλίου Υπουργών Μεταφο¬ 
ρών και Επικοινωνιών της Ε.Ε. (Λουξεμβούργο, 17.6.2002). 

4. Τα αποτελέσματα της Σύσκεψης της Ειδικής Ομάδας 
Εμπειρογνωμόνων για την Αεροπορική Ασφάλιση (Βρυ¬ 
ξέλλες, 25.6.2002), όπου αποφασίστηκε η παράταση των 
υποχρεώσεων των κυβερνήσεων των κρατών-μελών μέ¬ 
χρι την 25η Σεπτεμβρίου 2002. 

5. Το γεγονός ότι από τις διατάξεις αυτής της απόφα¬ 
σης μπορεί να προκληθεί δαπάνη εις βάρος του προϋπο¬ 
λογισμού, το ύψος της οποίας δεν μπορεί να εκτιμηθεί, 
αποφασίζουμε: 

1. Παρατείνουμε μέχρι 25 Σεπτεμβρίου 2002 την υπο¬ 
χρέωση του Ελληνικού Δημοσίου προς τους ελληνικούς 
αερομεταφορείς που διαθέτουν Πιστοποιητικό Αεροπο¬ 
ρικής Εκμετάλλευσης για την κάλυψη της ευθύνης αυτών 
έναντι τρίτων μη - επιβατών από κινδύνους εξαιτίας πολε¬ 
μικών πράξεων ή τρομοκρατικών ενεργειών για ποσά πλέ- 
οντων 50 εκατομμυρίων και μέχρι 2 δισεκατομμυρίων δο¬ 
λαρίων ΗΠΑ αναλόγωςτης περιπτώσεως. 

2. Το Ειδικό Τέλος Ασφαλιστικών Κινδύνων, όπως καθο¬ 
ρίστηκε με την απόφαση 21758/2195 (Φ.Ε.Κ. Β/467/ 
15.4.2002) για το χρονικό διάστημα από 01.07.2002 μέχρι 
25.9.2002 θα καταβληθεί εφάπαξ από 15-25.9.2002. 

Η ισχύς της απόφασης αυτής αρχίζει από 1 Ιουλίου 
2002 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2002 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΣ ΧΡΙΣΤΟΔΟΥΛΑΚΗΣ ΧΡΙΣΤΟΣ ΒΕΡΕΛΗΣ 

-♦- 

Αοιθ. 2763 (3) 

Παράταση της ισχύος της 3582/22.9.1997 απόφασης 
απαγόρευσης του κυνηγίου όλωντων θηραμάτων στις 
Νησίδες « ΤΟΚΜΑΚΙΑ «Περιοχής Δήμου Μανταμάδου 
Νομού Λέσβου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 258/παρ.5του ΝΔ 86/69, 
που προστέθηκε με το άρθρο 7 παρ. 3 του Ν. 177/75 «Πε¬ 
ρί αντικαταστάσεως και συμπληρώσεως διατάξεων τινών 
του ΝΔ 86 / 69 περί Δασικού Κώδικος». 

2. Τις διατάξεις της αριθ.414985/29.11.1985 (ΦΕΚ 757/ 
Β/18.12.1985) Κοινής απόφασης των Υφυπουργού Εθνι¬ 
κής Οικονομίας και Αναπληρωτή Υπουργού Γεωργίας 
«Μέτρα Διαχείρισης της Άγριας Πτηνοπανίδας ». 

3. Τις διατάξεις του ΠΔ 94/1993 (ΦΕΚ 40/Α/22.3.1993) 
«Περί καθορισμού αρμοδιοτήτων που διατηρούνται από 
τον Υπουργό και τις Περιφερειακές Αρχές ή Όργανα Δια- 
νομαρχιακού Επιπέδου του Υπουργείου Γεωργίας». 

4. Τις διατάξεις του Ν. 2218/1994 (ΦΕΚ 90/Α/13.6.1994) 
«Ίδρυση Νομαρχιακής Αυτοδιοίκησης, τροποποίηση δια¬ 
τάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις». 


5. Τις διατάξεις του Ν. 2240/1994 (ΦΕΚ 153/Α/16.9.1994) 
«Συμπλήρωση διατάξεων για την Νομαρχιακή Αυτοδιοίκη¬ 
ση και άλλες διατάξεις ». 

6. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε με το άρθρο 27 του 
Ν. 2081 /92 (ΕτΚ, Α 154/10.9.92). 

7. Του Ν. 2503/97 (ΦΕΚ107/Α/30.5.1997) «Περί Διοίκη¬ 
σης, Οργάνωσης, Στελέχωσης Περιφέρειας...». 

8. Την αριθ. 264 / 2001 απόφαση της Γενικής Γραμματέ- 
ως Περιφέρειας Βορείου Αιγαίου (ΦΕΚ457/Β/20.4.2001 ) 
περί «μεταβίβασης αρμοδιοτήτων». 

9. Την αριθ.3582/22.9.1997 απόφαση της Δ/νσης Δα¬ 
σών Λέσβου που αφορά την απαγόρευση όλων των θη¬ 
ραμάτων στις Νησίδες «Τοκμάκια» Περιοχής Δήμου Μα¬ 
νταμάδου Ν. Λέσβου μέχρι 31.7.2002. 

Την ανάγκη προστασίας του ενδημικού θηράματος της 
χώρας μας, αποφασίζουμε: 

Παρατείνουμε την ισχύ της αρ. 3582/22.9.1997 απόφασης 
απαγόρευσης του κυνηγίου όλων των θηραμάτων στις Νη¬ 
σίδες «ΤΟΚΜΑΚΙΑ» Περιοχής Δήμου Μανταμάδου Νομού 
Λέσβου για δέκα (10) ακόμη χρόνια δηλαδή μέχρι 31.7.2012. 

Από τις διατάξεις αυτής της απόφασης δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
και θα ισχύει από το κυνηγετικό έτος 2002 - 2003. 

Μυτιλήνη, 19 Ιουνίου 2002 

Με εντολή γενικού Γραμματέα Περιφέρειας 
Ο Διευθυντής Δασών Λέσβου 
ΕΥΣΤΡΑΤΙΟΣ ΠΑΝΣΕΛΗΝΑΣ 

-♦- 

Αοιθ. 985 (4) 

Απαγόρευση κυνηγίου στην περιοχή, με την τοπονυμία" 
ΑΓΙΟΣ ΓΕΩΡΓΙΟΣ - ΚΟΥΤΣΟΥΜΠΑΡΑ" του Δήμου Μυ¬ 
τιλήνης. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 258 παρ. 5 του ΝΔ 86/69 
που προστέθηκε με το άρθρο 7 παρ.3 του Ν. 177/75 "Περί 
αντικαταστάσεως και συμπληρώσεως διατάξεων τινών 
του ΝΔ 86 / 69 "Περί Δασικού Κώδικα". 

2. Τις διατάξεις της αριθ.414985/29.11.1985 (ΦΕΚ 757/ 
Β/18.12.1985) Κοινής Απόφασης των Υφυπουργού Εθνι¬ 
κής Οικονομίας και Αναπληρωτή Υπουργού Γεωργίας 
"Μέτρα Διαχείρισης της άγριας πτηνοπανίδας". 

3. Τις διατάξειςτου ΠΔ94/1993 (ΦΕΚ40 /Α/22.3.1993) 
"Περί καθορισμού αρμοδιοτήτων που διατηρούνται από 
τον Υπουργό και τις Περιφερειακές Αρχές ή όργανα Δια- 
νομαρχιακού Επιπέδου του Υπουργείου Γεωργίας". 

4. Τις διατάξεις του Ν.2218/1994 (ΦΕΚ 90/Α/13.6.1994 
"Ίδρυση Νομαρχιακής Αυτοδιοίκησης, τροποποίηση δια¬ 
τάξεων για την Πρωτοβάθμια Αυτοδιοίκηση και την Περι¬ 
φέρεια και άλλες διατάξεις". 

5. Τις διατάξεις του Ν.2240/1994 (ΦΕΚ 153/Α/6.9.1994) 
"Συμπλήρωση διατάξεων για την Νομαρχιακή Αυτοδιοί¬ 
κηση και άλλες διατάξεις". 

6. Το άρθρο 29 Ατού Ν.1558 /1985 "Κυβέρνηση και Κυ¬ 
βερνητικά όργανα" που προστέθηκε με το άρθρο 27 του 
Ν.2081/1992 (ΦΕΚ 154/Α/10.9.1992). 

7. Τον Ν.2503/1997 (ΦΕΚ 107/Α/30.5.1997) "Διοίκηση, 
Οργάνωση, Στελέχωση Περιφέρειας κ.λ.π ." 

8. Την αριθ. 264/2001 Απόφαση της Γενικής Γραμματέ- 
ως Περιφέρειας Β. Αιγαίου (ΦΕΚ 457/Β'20.4.2001) "Περί 
μεταβίβασης αρμοδιοτήτων 

9. Το αριθ.23 /13.3.2002 έγγραφο του Κυνηγετικού Συλ¬ 
λόγου Μυτιλήνης με το οποίο προτείνεται η απαγόρευση 
του κυνηγίου, όλων των θηραμάτων στην περιοχή ΑΓΙΟΥ 
ΓΕΩΡΓΙΟΥ, ΚΟΥΤΣΟΥΜΠΑΡΑΣτου Δήμου Μυτιλήνης. 

10. Την ανάγκη προστασίας του ενδημικού θηράματος 
και ιδίως της Πέρδικας, αποφασίζουμε: 

Απαγορεύουμε το κυνήγι όλων των θηραμάτων για δέ¬ 
κα (10) χρόνια ήτοι από 1.8.2002 μέχρι 1.8- 2012 στην πα¬ 
ρακάτω περιγραφόμενη περιοχή, με την τοπονυμία " 
ΑΓΙΟΣ ΓΕΩΡΓΙΟΣ - ΚΟΥΤΣΟΥΜΠΑΡΑ " του Δήμου Μυτι¬ 
λήνης ως κάτωθι: 

Αρχίζει από την Εθνική Οδό ΜΥΤΙΛΗΝΗΣ - ΧΑΡΑΜΙΔΑΣ 

- ΛΟΥΤΡΩΝ, περί τα εκατό (100) μέτρα μετά το Ξενοδο¬ 
χείο ΚΑΤΙΑ, όπου η μικρότερη απόσταση της οδού από 
την θάλασσα. Ακολουθεί την Εθνική Οδό προς Χαραμίδα 

- Λουτρά μέχρις ότου συναντήσει το ρέμα "ΚΑΝΟΝΙ", 
όπου παλαιό κανονιοβολείο παρακείμενο αριστερά της 
ασφάλτου, πηγαίνοντας πάντοτε προς Χαραμίδα - Λου¬ 
τρά. Ακολουθεί το ρέμμα προς τα κατάντι, μέχρις ότου 
αυτό συναντήσει τη θάλασσα. 

Εν συνεχεία ακολουθεί την ακτογραμμή προς την πόλη 
της Μυτιλήνης, μέχρι το πλησιέστερο σημείο αυτής από 
την Εθνική Οδό από όπου και άρχισε. 

Από τις διατάξεις αυτής της απόφασης δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από το κυνηγετικό έτος 2002 
-2003. 

Μυτιλήνη, 14 Ιουνίου 2002 

Με εντολή Γενικού Γραμματέα Περιφέρειας 
Ο Διευθυντής Δασών Λέσβου 
ΕΥΣΤΡΑΤΙΟΣ ΠΑΝΣΕΛΗΝΑΣ 

-Φ- 

Αριθ. Οικ 7021 (5) 

Επέκταση δραστηριοτήτων της Δημοτικής Επιχείρησης 
Κοινωνικής - Πολιτιστικής & Τουριστικής Ανάπτυξης 
Δήμου Πολυκάστρου (Δ.Ε.Κ.Τ.Α.Π.) του Ν. Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 277 του Π.Δ. 410/1995 (Δη¬ 
μοτικός & Κοινοτικός Κώδικας). 

2. Την 113/99 απόφαση του Δημοτικού Συμβουλίου Πο¬ 
λυκάστρου και την 1909/23.4.1999 όμοια της υπηρεσίας 
μας, που αφορά την σύσταση Αμιγούς Επιχείρησης στον 
Δήμο Πολυκάστρου με την επωνυμία « Δημοτική Επιχεί¬ 
ρηση Κοινωνικής-Πολιτιστικής & Τουριστικής Ανάπτυξης 
Δήμου Πολυκάστρου (Δ.Ε.Κ.Τ.Α.Π.)» η οποία δημοσιεύ- 
θηκε στο ΦΕΚ 437/23.4.1999 τεύχος Δεύτερο . 

3. Την 187/2000 απόφαση του Δ.Σ. Πολυκάστρου, με την 
οποία επεκτείνονται οι δραστηριότητες της (Δ.Ε.Κ.Τ.Α.Π.) 

4. Την 5631/26.7.2000 απόφαση του Γεν. Γραμματέα 
Περιφέρειας Κεντρικής Μακεδονίας, αποφασίζουμε: 

Εγκρίνουμε την επέκταση των δραστηριοτήτωντης επι¬ 
χείρησης στους παρακάτω τομείς: 


1. Τομέας Πληροφορικής και 

2. Τομέας Συνοδευτικών Υποστηρικτικών Υπηρεσιών 
Κατά τα λοιπά ισχύει ως έχει η 1909/23.4.1999 απόφα¬ 
ση μας. 

Με την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Πολυκάστρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 25 Ιουνίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜ. ΣΑΡΗΓΙΑΝΝΗΣ 
- Φ - 

Αριθ. 9635 (6) 

Διενέργεια εκούσιου αναδασμού στην περιοχή του 
Δήμου Δαύλειας Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξειςτου Ν.221 8/94 και 2240/94. 

2. Τις διατάξεις του άρθρου 4 του Ν.674/77 «περί ανα¬ 
δασμού της γης και μεγενθύσεως των γεωργικών εκμε¬ 
ταλλεύσεων και άλλων». 

3. Τη σχετική εισήγηση της Δ/νσης Γεωργίας Ν. Βοιω¬ 
τίας, αποφασίζουμε: 

Να γίνει εκούσιος αναδασμός στην περιοχή παλαιόκαμπος 
του Δημοτικού διαμερίσματος Δαύλειατου Δήμου Δαύλειας. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Λιβαδειά, 2 Ιουλίου 2002 

Ο Νομάρχης 
ΝΙΚ. ΣΤΑΜΟΣ 

-Φ- 

Αοιθ. 4085 (7) 

Διενέργεια εκούσιου αναδασμού στη περιοχή του Δήμου 
Θεσπιέων Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη 

1. Τις διατάξειςτου Νομού 2218/94 και 2240/94. 

2. Τις διατάξεις του άρθρου 4 του Ν. 674/77 «περί ανα¬ 
δασμού της γης και μεγενθύσεως των γεωργικών εκμε¬ 
ταλλεύσεων και άλλων διατάξεων». 

3 Τη σχετική εισήγηση της Δ/νσης Γεωργίας, Ν. Βοιω¬ 
τίας, αποφασίζουμε: 

Να γίνει εκούσιος αναδασμός στο Δημοτικό διαμέρισμα 
Θεσπιών, του Δήμου Θεσπιέων. 

Λιβαδειά, 2 Απριλίου 2002 

Ο Νομάρχης 
ΝΙΚ. ΣΤΑΜΟΣ 

-Φ- 

Αοιθ. 619 (8) 

Έγκριση καταστατικού Τοπικού Οργανισμού Εγγείων 
Βελτιώσεων Ρίζιανης - Κορύτιανης. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Το άρθρο 16 παρ. 1 του Ν.Δ. 3881/58 «Περί Έργων 
Εγγείων Βελτιώσεων» (Φ.Ε.Κ. 181 Α' 1958). 

2. Το άρθρο 18 παρ. 6 του από 13.9.59 Β. Δ/τος «Περί 
Οργανισμών Εγγείων Βελτιώσεων» (Φ.Ε.Κ. 243 Α' 1959). 

3. Το άρθρο ΙΓα 14 του Β.Δ 709/5.11.70 «Περί μεταβί¬ 
βασης αρμοδιοτήτων» (Φ.Ε.Κ. 235 Α' 1970). 

4. Το άρθρο 1 παρ. 3 του Β.Δ. 192/18.3.72 «Περί μεταβί¬ 
βασης αρμοδιοτήτων» (Φ.Ε.Κ. 41 Α' 1972). 

5. Το άρθρο 1 καπαρίδτου Π.Δ. 332/7.9.83 «Περί μετα¬ 
βίβασης αρμοδιοτήτων» (Φ.Ε.Κ. 119 Α' 1983). 

6. Την αριθμ. 123389/724/902/4.3.1980 απόφαση του 
υφυπουργού Γεωργίας, περί καθορισμού τύπου κατα¬ 
στατικού Τ.Ο.Ε.Β. 

7. Το Ν. 2218/94 όπως τροποποιήθηκε μετο Ν. 2240/94 
«Συμπλήρωση διατάξεων για την Νομαρχιακή Αυτοδιοί¬ 
κηση και άλλες διατάξεις». 

8. Το από 19.6.2002 πρακτικό της ιδρυτικής Γενικής Συ¬ 
νέλευσης του αναφερόμενου Τ.Ο.Ε.Β., με την οποία 
εγκρίθηκε το καταστατικό του. 

9. Την σχετική εισήγηση του τμήματος Εγγείων Βελτιώ¬ 
σεων της Δ/νσης Αγροτικής Ανάπτυξης της Ν.Α. Θε¬ 
σπρωτίας, αποφασίζουμε: 

1. Συνιστούμε Τοπικό Οργανισμό Εγγείων Βελτιώσεων 
(Τ.Ο.Ε.Β.), με την επωνυμία Τ.Ο.Ε.Β. Ρίζιανης - Κορύτια- 
νης Νομού Θεσπρωτίας με έδρα το Δημοτικό Διαμέρισμα 
Κορύτιανης του Δήμου Παραποτάμου του Ν. Θεσπρω¬ 
τίας. 

2. Εγκρίνουμε το καταστατικό του ανωτέρω Τ.Ο.Ε.Β. 
που μας υποβλήθηκε, αποτελούμενο από 50 άρθρα (σχέ¬ 
διο Απριλίου 1980), με τις ακόλουθες προσθήκες και τρο¬ 
ποποιήσεις: 

I. Στο άρθρο 1 μετά την λέξη «Επωνυμία», προστίθεται: 
Ρίζιανης -Κορύτιανης Ν. Θεσπρωτίας. 

II. Στο άρθρο 2 συμπληρώνεται ως εξής: Ο Οργανισμός 
έχει την έδρα του στο Δ.Δ. Κορύτιανης του Δήμου Παρα¬ 
ποτάμου του Ν. ΘΕΣΠΡΩΤΙΑΣ. 

III. Τα κενά του άρθρου 3 συμπληρώνονται κατά σειρά 
ως εξής: Μετά την λέξη «έκταση» προστίθεται: 3000 περί¬ 
που και Μετά τις λέξεις «τα εξής έργα» προστίθεται: 

Προβλεπόμενα: Ένα (1) αντλιοστάσιο με κλειστό αρ¬ 
δευτικό δίκτυο. Αποστραγγιστικό και οδικό δίκτυο. Ανα¬ 
δασμός Βασικές ισοπεδώσεις. 

Για εκτέλεση: Αναδασμός και βασικές ισοπεδώσεις. 

Λειτουργούντα: Ένα αντλιοστάσιο με κλειστό αρδευτι¬ 
κό δίκτυο. Αποστραγγιστικό και οδικό δίκτυο. 

IV. Τα κενά της παραγράφου 4 του άρθρου 10 συμπλη¬ 
ρώνονται μετά την λέξη «κλίμακα» ως εξής: 

Από 5 έως 20 στρέμματα ψήφοι: 1 

Από 20 έως 50 στρέμματα ψήφοι: 2 

Άνω των 50 στρεμμάτων ψήφοι: 3 

Μέλη που αντιπροσωπεύουν έκταση μικρότερη των 5 
στρεμμάτων δικαιούνται να συγκροτούν ομάδα προς 
απόκτηση δικαιώματος ψήφου, ορίζοντας με δηλώσεις 
τους τον εκπρόσωπο τους στις Τοπικές Συνελεύσεις (άρ¬ 
θρο 60, Ν.2538/1997) Η παράγραφος 5του ιδίου άρθρου 
(10) συμπληρώνεται ως ακολούθως: 

Ο αριθμός των αντιπροσώπων που συγκροτούν την Γ ενι¬ 
κή Συνέλευση του Οργανισμού καθορίζεται, σε αναφορά με 
την έκταση της περιοχής δικαιοδοσίας αυτού σε 30 (τριά¬ 
ντα) και κατανέμονται κατά Δημοτικό Διαμέρισμα βάσει της 
έκτασης που κατέχει κάθε Δημ. Διαμέρισμα ως εξής: 

1. Δημ. Διαμέρισμα Κορύτιανης: 16 

2. Δημ. Διαμέρισμα Παραποτάμου (Ρίζιανη): 14 

V. Η παράγραφος 1 του άρθρου 18 συμπληρώνεται με 


τον αριθμό 5 (μέλη Διοικητικού Συμβουλίου ) και τα κενά 
της τελευταίας παραγράφου με τους αριθμούς 5 (Τακτι¬ 
κά μέλη) και 5 (Αναπληρωματικά μέλη). 

VI. Τα κενά του άρθρου 19 συμπληρώνονται κατά σειρά 
με τους αριθμούς 3 (τρία) και 3 (τρία) (Αντικατάσταση με¬ 
λών συμβουλίου). 

VII. Η τελευταία παράγραφος του άρθρου 22 συμπλη¬ 
ρώνεται με τον αριθμό 3 (τρία) (Το Συμβούλιο βρίσκεται 
σε απαρτία όταν παρίστανται 3 το λιγότερο μέλη του). 

VIII. Τα κενάτηςπρώτηςπαραγράφουτου άρθρου 33 συ¬ 
μπληρώνονται κατά σειρά με τους αριθμούς «20€ - 2€ -1 
δόση» (Κάθε μέλος υποχρεούται να καταβάλει ως δικαίω¬ 
μα εγγραφής 20 € (είκοσι ευρώ) μόνο μία φορά και 2€ (δύο 
ευρώ) για κάθε στρέμμα σε μία (1) δόση, το οποίο συνιστά 
το αρχικό «Αποθεματικό κεφάλαιο του Οργανισμού»). 

3. Η παρούσα ισχύει από την κοινοποίησή της. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ηγουμενίτσα, 21 Ιουνίου 2002 

Ο Νομάρχης 
ΝΙΚΟΣ ΤΣΩΝΗΣ 

-♦- 

Αοιθ. ΔΥΠοικ.6048 (9) 

Καθορισμός αποδέκτη υγρών αποβλήτων δημοτικού 
σφαγείου Σκαλοχωρίου ξηροχειμάρων «Σουλτάν Ντε- 
ρε» και «Λαγκάδι». 

Ο ΝΟΜΑΡΧΗΣ ΛΕΣΒΟΥ 
Εχοντας υπόψη: 

α) Την υγειονομική διάταξη Ειβ/221/65 «Περί διαθέσε- 
ως λυμάτων βιομηχανικών αποβλήτων όπως τροποποιή¬ 
θηκε με τις όμοιες Γ1/17831/7.12.71 και Γ4/1305/2.8.74. 
β) Το 171/02 έγγραφο δήμου Καλλονής. 

Την από 21.5.2002 γνωμοδότηση της Επιτροπής του 
άρθρου 6 της Ειβ/221/65 υγειονομική διάταξη που συ¬ 
γκροτήθηκε με την αρ. ΔΥΠ/3785/02 απόφαση Νομάρχη 
Λέσβου, αποφασίζουμε: 

1. Ορίζουμε ότι τα νερά των ξηροχειμάρρων «Σουλτάν 
Ντερέ» και «Λαγκάδι» σε όλη τη διαδρομή τους ως καταλ¬ 
λήλων για άρδευση και όλες γενικά τις χρήσεις εκτός από 
ύδρευση ανθρώπων. 

2. Καθορίζουμε τους παρακάτω ειδικούς όρους που 
πρέπει να πληρούν τα υγρά απόβλητα πριν διατεθούν 
στον αποδέκτη: 

α. ΒΘϋ5<40 πιρ/ΙΙ 
β. ΘΟϋ < 120 ΓΠ0/ΙΪ 
γ. Αιωρούμενα στερεά: < 50 πιρ/ΙΙ 
δ. Λίπη - Έλαια: < 20 ιτια/ΙΙ 
ε. ΡΗ: 6 - 9 

στ. Χρώμα μή ορατό χρωματομετρικά σε αραίωση 6:1 

ζ. Οσμή: χωρίς ενοχλητικές οσμές 

η. ΠΑΚ < 1000/100 γπΙ 

θ. Ε3ΗΕΒΙΗΙΑ ΘΟϋ < 200/100 γπΙ 

ι. Διαλελυμένο οξυγόνο > 3 πιρ/11 

κ. Ελευθέριο χλώριο μέχρι 0,4 πιρ/ΙΙ 

3. Υπέρ του καθορισμού ως σημείου εκβολής των 
υγρών αποβλήτων 1000 - 1050 μ. από το σφαγείο εντός 
ξηροχειμάρρου «Σουλτάν Ντερέ». 

4. Οι εξετάσεις της παρ. 2 θα γίνονται σύμφωνα με τις κα¬ 
θιερωμένες μεθόδους του Υπουργείου Υγείας και Πρόνοι¬ 
ας. 

5. Κάθε επιχ/ση που διαθέτει απόβλητα θα πρέπει να κα¬ 
τασκευάσει φρεάτιο δειγματοληψίας σε θέση επισκέψι- 
μη. 

6. Οι διαθέτοντες υγρά απόβλητα υποχρεούται να τη¬ 
ρούν βιβλίο παρακολούθησης της ποιότητας των απο¬ 
βλήτων και να υποβάλουν αντίγραφα των αναλύσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 18 Ιουνίου 2002 

Ο Νομάρχης κ.α.α. 

Ο Αντινομάρχης 
ΜΙΜΗΣ ΡΕΝΤΕΤΑΚΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην 1718/12.4.2002 απόφαση του Γενικού Γραμματέα 
Περιφέρειας Κρήτης που δημοσιεύθηκε στο ΦΕΚ 501/ 
Β724.4.2002 διορθώνεται στη δεύτερη παράγραφο του 
διατακτικού που αναφέρει «Η έγκριση αυτή δίνεται προς 
το σκοπό αυτό αναπαραγωγής ... για ατομική χρήση και 
εμπορία ή για εμπλουτισμό δημοσίων εκτάσεων». 

Η εσφαλμένη φράση «για εμπλουτισμό δημοσίων εκτά¬ 
σεων» στην ορθή «για εμπλουτισμό μη δημοσίων εκτάσε¬ 
ων». 

(Από την Περιφέρεια Κρήτης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




